Daredevil (3ος κύκλος)

Ο τρίτος κύκλος της αμερικανικής διαδικτυακής τηλεοπτικής σειράς *[[Daredevil (τηλεοπτική σειρά)|Daredevil]]*, η οποία βασίζεται στον ομώνυμο χαρακτήρα των Marvel Comics, ακολουθεί τον Ματ Μέρντοκ/Daredevil, ο οποίος πολεμά το έγκλημα ως τυφλός δικηγόρος κατά τη διάρκεια της μέρας και ως μασκοφόρος εκδικητής κατά τη διάρκεια της νύχτας. Όταν ο Γουίλσον Φισκ βγαίνει από τη φυλακή, ο Μέρντοκ πρέπει να αποφασίσει αν θα κρύβεται από τον κόσμο ή αν θα αποδεχτεί τη ζωή του ως ήρωας αυτόκλητος τιμωρός. Τα γεγονότα διαδραματίζονται μέσα στο κινηματογραφικό σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η παραγωγή του τρίτου κύκλου έγινε από την Marvel Television σε συνεργασία με τα ABC Studios. Υπεύθυνος για τον τρίτο κύκλο ήταν ο Έρικ Όλεσον, με τον δημιουργό της σειράς, Ντρου Γκόνταρντ, να λειτουργεί συμβουλευτικά.

Ο Τσάρλι Κοξ πρωταγωνιστεί ως Μέρντοκ και ο Βίνσεντ Ντ'Ονόφριο υποδύεται τον Φισκ, με τους Ντέμπορα Αν Γολ, Έλντεν Χένσον και Στίβεν Ράιντερ να επιστρέφουν επαναλαμβάνοντας τους ρόλους τους από τους πρώτους δύο κύκλους. Στο καστ του τρίτου κύκλου προστίθενται οι Τζοάν Γουάλεϊ, Τζέι Αλί και Γουίλσον Μπέθελ. Η Αγιελέτ Ζουρέρ, η οποία ανήκε στο βασικό καστ του πρώτου κύκλου, επιστρέφει ως γκεστ. Η παραγγελία για τρίτο κύκλο επεισοδίων έγινε τον Ιούλιο του 2016, με τον Όλεσον να ανακοινώνεται ως ο νέος υπεύθυνος για τη σειρά τον Οκτώβριο του 2017. Τα γυρίσματα ξεκίνησαν τον επόμενο μήνα και ολοκληρώθηκαν τον Ιούνιο του 2018, με τον κύκλο να υιοθετεί στοιχεία από την ιστορία του κόμικ «Born Again».

Όλα τα επεισόδια του κύκλου κυκλοφόρησαν στο Netflix στις 19 Οκτωβρίου 2018. Το Netflix ακύρωσε τη σειρά στις 29 Νοεμβρίου 2018. Το **, μια συνέχεια της σειράς σε παραγωγή της Marvel Studios για το Disney+, ανακοινώθηκε τον Ιούλιο του 2022.

## Ηθοποιοί και χαρακτήρες

### Βασικοί
*Τσάρλι Κοξ ως Ματ Μέρντοκ / Daredevil
*Ντέμπορα Αν Γολ ως Κάρεν Πέιτζ
*Έλντεν Χένσον ως Φράνκλιν «Φόγκι» Νέλσον
*Τζοάν Γουάλεϊ ως Μάγκι Γκρέις
*Τζέι Αλί ως Ραούλ «Ρέι» Ναντίμ
*Γουίλσον Μπέθελ ως Μπέντζαμιν «Ντεξ» Πόιντεξτερ
*Στίβεν Ράιντερ ως Μπλέικ Τάουερ
*Βίνσεντ Ντ'Ονόφριο ως Γουίλσον Φισκ / Kingpin

### Επαναλαμβανόμενοι
*Πίτερ ΜακΡόμπι ως Πάτερ Πολ Λάντομ
*Ντάνι Τζόνσον ως Μπέντζαμιν Ντόνοβαν
*Στίβεν Ρόου ως Νίκολας Λι
*Κέιτ Ούνταλ ως Τάμι Χάτλεϊ
*Σουνίτα Ντεσπαντέ ως Σίμα Ναντίμ
*Νόα Χακ ως Σάμι Ναντίμ
*Τζέφρι Κάντορ ως Μίτσελ Έλισον
*Πίτερ Χάλπιν ως Θίο Νέλσον
*Έιμι Ράτμπεργκ ως Μάρσι Σταλ
*Χόλι Σίναμον ως Τζούλι Μπαρνς
*Ρόις Τζόνσον ως Μπρετ Μαχόνεϊ
*Τζο Τζόουνς ως Φίλιξ Μάνινγκ
*Κέλι ΜακΆντριους ως κ. Σέλμπι

### Αξιοσημείωτοι γκεστ
*Ματ Τζέραλντ ως Μέλβιν Πότερ
*Τζον Πάτρικ Χάιντεν ως Τζακ Μέρντοκ
*Ανναμπέλα Σιόρα ως Ρόζαλι Καρμπόν
*Ρον Σίμονς ως Στρίμπερ
*Αγιελέτ Ζουρέρ ως Βανέσα Μαριάννα-Φισκ

## Επεισόδια

## Παραγωγή
### Ανάπτυξη
Στη Διεθνή Comic-Con του Σαν Ντιέγκο του 2016, η Marvel και το Neflix ανακοίνωσαν πως η σειρά ανανεώθηκε για τρίτο κύκλο επεισοδίων, αλλά οι Νταγκ Πίτρι και Μάρκο Ραμίρεζ δε θα επέστρεφαν ως υπεύθυνοι. Τον Οκτώβριο του 2017, ανακοινώθηκε πως ο Έρικ Όλεσον θα τους αντικαθιστούσε. Μέχρι το τέλος του Ιουλίου του 2018, δεν είχε προγραμματιστεί ακόμη πότε θα κυκλοφορούσε ο τρίτος κύκλος και οι κριτικοί αναρωτιούνταν αν για αυτό ευθυνόταν η ποιότητά του. Η αντιπρόεδρος του Netflix, Σίντι Χόλαντ, απάντησε πως η καθυστέρηση στον προγραμματισμό των διαφόρων σειρών της Marvel στο Netflix οφειλόταν στη μίνι τηλεοπτική crossover σειρά *[[The Defenders (τηλεοπτική σειρά)|The Defenders]]*, η οποία απαιτούσε τη συγκέντρωση μελών του καστ από όλες τις σειρές, και πως η εταιρία δεν είχε κανένα πρόβλημα με την ποιότητα του κύκλου. Αντίθετα, περιέγραψε τον κύκλο ως «φανταστικό» και θεώρησε πως ήταν μια «πραγματική επιστροφή στο είδος» για τη σειρά.

### Σενάριο
Το τέλος της μίνι σειράς *The Defenders*, όπου ο Ματ Μέρντοκ ξυπνάει σε μία μονή καλογραίων περικυκλωμένος από μοναχές μετά τον υποτιθέμενο θάνατό του, άφησε υπονοούμενα πως στοιχεία του τρίτου κύκλου θα ήταν εμπνευσμένα από την ιστορία του κόμικ «Born Again». Ο Τσάρλι Κοξ ήταν ενθουσιασμένος με την ιδέα της προσαρμογής του «Born Again», αποκαλώντας το «μια εκπληκτική ιστορία» και πως οι επιπτώσεις της ιστορίας στον κύκλο «θα ήταν *πολύ* συναρπαστικές». Προειδοποίησε, ωστόσο, πως δε θα ήταν «σελίδα-προς-σελίδα» προσαρμογή, «επειδή αν το κάνεις [αυτό], τότε θα καταλήξεις σε διαφυγόν συμπέρασμα. Μπορεί να υπάρχουν στοιχεία από το «Born Again», αλλά είμαι σίγουρος πως θα υπάρχουν και στοιχεία τα οποία είναι άγνωστα και εκπληκτικά και διαφορετικά, έτσι ώστε η σειρά να είναι συναρπαστική για τους θαυμαστές που γνωρίζουν τα κόμικ πολύ καλά». Ο Όλεσον δημιούργησε μια πρωτότυπη ιστορία για τον κύκλο παίρνοντας «κομμάτια από μερικές από τις αγαπημένες μου ιστορίες κόμικ, τα οποία έλεγαν μια μεγαλύτερη ιστορία». Όταν έφερε την ιδέα στη Marvel ο Όλεσον ανέμενε «περισσότερη απώθηση», αλλά είπε: «Η Marvel ήταν απίστευτα ενθουσιασμένη με την ιστορία» και του έδωσε «απόλυτη ελευθερία». Ο εκτελεστικός παραγωγός Τζεφ Λόουμπ σημείωσε πως παρά την απόλυτη ελευθερία, απαιτείτο από τον Όλεσον να αντιμετωπίσει τον θάνατο του Μέρντοκ από η σειρά *The Defenders*, κάτι το οποίο ήταν μέρος μιας «αρκετά καλής ιδέας ως προς το τι ήθελε [η Marvel] να επιχειρήσει σχετικά με την ιστορία» πριν ο Όλεσον παρουσιάσει τις ιδέες του. Ο Όλεσον εμπνεύστηκε από το «Born Again» και το «Guardian Devil» για τον τόνο του κύκλου.

Στο ξεκίνημα του κύκλου, ο Όλεσον σημείωσε πως ο Μέρντοκ θα ήταν «σπασμένος σωματικά, συναισθηματικά και πνευματικά», με τις οξυμένες αισθήσεις του να τον απογοητεύουν. Πρόσθεσε: «Ο Ματ είναι θυμωμένος με τον Θεό, θυμωμένος με το γεγονός πως ρίσκαρε τη ζωή του για να κάνει τη δουλειά του Θεού και διερωτάται αν ήταν ή όχι ηλίθιος για αυτό». Αυτό έχει ως αποτέλεσμα ο Μέρντοκ να φορέσει και πάλι την αυθεντική μαύρη στολή του, παρόμοια με αυτή που είχε φορέσει και στον πρώτο κύκλο, αφού «πηγαίνει λίγο πολύ στο πιο σκοτεινό μέρος που θα μπορούσε να πάει». Και είναι σε ένα σημείο, όπως σημειώνει ο Όλεσον, όπου «όταν συνειδητοποιεί πως είναι ανίκανος να είναι ο Daredevil, θα προτιμούσε να βάλει ένα τέλος παρά να συνεχίζει να ζει χωρίς τις ικανότητές του». Όσον αφορά την επιστροφή του Γουίλσον Φισκ / Kingpin, ο Όλεσον τον αποκάλεσε «πιο έξυπνο, πιο υπολογίσιμο και πιο χειριστικό» και θεώρησε πως η συμπερίληψή του επέτρεψε να «ειπωθεί μια ιστορία που είναι σχετική με τον κόσμο γύρω μας. Κοίταξα τη σειρά ως έναν τρόπο να εξετάσω το πώς οι τύραννοι χειραγωγούν με σκοπό να προωθήσουν την ατζέντα τους και να προκαλέσουν φόβο και καταστροφή». Ο Λόουμπ θεώρησε πως ο τρίτος κύκλος πήγε «πίσω στον κόσμο της εγκληματικής ιστορίας».

Επίσης, στον τρίτο κύκλο εξερευνάται περισσότερο το παρελθόν της Κάρεν Πέιτζ, με τη Γολ να εξηγεί πως αποκαλύπτεται «το γιατί το να πυροβολεί κάποιον [Τζέιμς Γουέσλεϊ] και να το καλύπτει είναι κάπως κομμάτι του εαυτού της», ενώ εμφανίζεται επίσης και η οικογένεια του Φόγκι Νέλσον, αλλά και επιπρόσθετη ιστορία για το παρελθόν του.

### Κάστινγκ
Οι Κοξ, Γολ, Χένσον και Ντ'Ονόφριο επιστρέφουν επαναλαμβάνοντας τους ρόλους τους ως Ματ Μέρντοκ / Daredevil, Κάρεν Πέιτζ, Φόγκι Νέλσον και Γουίλσον Φισκ / Kingpin αντίστοιχα. Ο Ράιντερ επαναλαμβάνει επίσης τον ρόλο του ως Μπλέικ Τάουερ. Τον Νοέμβριο του 2017, ο Γουίλσον Μπέθελ προσλήφθηκε ως μέλος του βασικού καστ για τον ρόλο του Μπέντζαμιν «Ντεξ» Πόιντεξτερ και τον Ιανουάριο του 2018, αποκαλύφθηκε πως η Τζοάν Γουάλεϊ προσλήφθηκε για τον ρόλο της Μάγκι Γκρέις, μιας μοναχής που νοιάζεται βαθιά για την ασφάλεια του Μέρντοκ και η οποία αναφέρθηκε στο τέλος της σειράς *The Defenders*. Μέχρι τον Μάρτιο, ο Τζέι Αλί προστέθηκε στο καστ για τον ρόλο του Ραούλ «Ρέι» Ναντίμ, ενός πράκτορα του FBI.

Ως επαναλαμβανόμενοι χαρακτήρες στον τρίτο κύκλο εμφανίζονται οι Πίτερ ΜακΡόμπι ως Πάτερ Πολ Λάντομ, Ντάνι Τζόνσον ως Μπέντζαμιν Ντόνοβαν, Τζέφρι Κάντορ ως Μίτσελ Έλισον, Έιμι Ράτμπεργκ ως Μάρσι Σταλ, και Ρόις Τζόνσον ως Μπρετ Μαχόνεϊ, όλοι από τους οποίους επαναλαμβάνουν τους ρόλους τους από τους πρώτους δύο κύκλους. Άλλοι επαναλαμβανόμενοι χαρακτήρες περιλαμβάνουν τους Στίβεν Ρόου ως Νίκολας Λι, ένας από τους δικηγόρους του Φισκ, Κέιτ Ούνταλ ως Τάμι Χάτλεϊ, η Ειδική Πράκτορας Υπεύθυνη του FBI, Σουνίτα Ντεσπαντέ ως Σίμα Ναντίμ και Νόα Χακ ως Σάμι Ναντίμ, η σύζυγος και ο γιος του Ρέι αντίστοιχα, Πίτερ Χάλπιν ως Θίο Νέλσον, ο αδελφός του Φόγκι ο οποίος δημιουργήθηκε για τη σειρά, Χόλι Σίναμον ως Τζούλι Μπαρνς, μια φίλη του Ντεξ, Τζο Τζόουνς ως Φίλιξ Μάνινγκ, ο άνθρωπος του Φισκ που επιλύει τα προβλήματά του, και Κέλι ΜακΆντριους ως κ. Σέλμπι, η τεχνικός του συστήματος παρακολούθησης καμερών του Φισκ. Οι Μάθιου ΜακΚάρντι, Ντον Κάστρο, Σκότι Κρόου, Ρίτσαρντ Πριόλο, Ντέιβιντ Άντονι Μπουλιόνι, Σαμ Σλέιτερ και Άντριου Σενσένιγκ εμφανίζονται ως οι πράκτορες του FBI Γουόλερς, Αρινόρι, Λιμ, Ντόιλ, Τζόνσον, Ο' Κόνορ και Γουίν αντίστοιχα.

Χαρακτήρες οι οποίοι κάνουν γκεστ εμφανίσεις επαναλαμβάνοντας τους ρόλους τους από προηγούμενα μίντια σχετιζόμενα με το MCU περιλαμβάνουν τους Ματ Τζέραλντ ως Μέλβιν Πότερ, Τζον Πάτρικ Χάιντεν ως Τζακ Μέρντοκ, Ανναμπέλα Σιόρα ως Ρόζαλι Καρμπόν μετά την εισαγωγή του χαρακτήρα της στον δεύτερο κύκλο της σειράς *[[Luke Cage (τηλεοπτική σειρά)|Luke Cage]]*, Ρον Σίμονς ως αρχηγός της αστυνομίας της Νέας Υόρκης Στρίμπερ, μετά την εμφάνισή του στη σειρά *The Defenders*, και Αγιελέτ Ζουρέρ στο ρόλο της Βανέσα Μαριάννα-Φισκ, η οποία αποτελούσε μέλος του βασικού καστ στον πρώτο κύκλο.

### Σχεδιασμός
Η σχεδιάστρια κοστουμιών Λιζ Βαστόλα σημείωσε πως η μαύρη στολή του Daredevil «ήταν σχισμένη και πριονωτή επίτηδες, για να τονίσει την κατάσταση στην οποία βρισκόταν το μυαλό του Ματ» κατά τη διάρκεια του κύκλου. Περιέγραψε επίσης τον τρόπο ένδυσης της Πέιτζ ως «άγριο», καθώς η Πέιτζ μεταπίπτει από απλή δημοσιογράφος σε πιο ερευνητική δημοσιογραφία. Όσο για την εμφάνιση του Φόγκι Νέλσον, αποτελεί μια «στροφή 180 μοιρών» σε σχέση με την εμφάνισή του στον πρώτο κύκλο, καθώς τώρα φοράει κοστούμια Μάρτιν Γκρίνφιλντ.

### Γυρίσματα
Τα γυρίσματα του κύκλου ξεκίνησαν στις 13 Νοεμβρίου 2017 στην πόλη της Νέας Υόρκης. Μια εβδομάδα γυρισμάτων τον Μάρτιο του 2018, έλαβε χώρα στην πόλη Γουίντχαμ της Νέας Υόρκης, με φωτογραφίες να αποκαλύπτουν πως αντιπροσώπευε την πόλη Φάγκαν Κόρνερς στο Βερμόντ, τον τόπο καταγωγής της Κάρεν Πέιτζ στα κόμικ. Η παραγωγή πλήρωσε για την ανακαίνιση ενός τοπικού μαγαζιού το οποίο θα απεικόνιζε το εστιατόριο της οικογένειας Πέιτζ στη σειρά, ενώ χρησιμοποίησε το ελικοδρόμιο έκτακτης ανάγκης της πόλης. Επιπρόσθετες τοποθεσίες γυρισμάτων συμπεριλαμβάνουν κοντινές περιοχές σκι και ένα κάντρι κλαμπ. Η εξωτερική πρόσοψη του ξενοδοχείου Lotte New York Palace εξυπηρέτησε ως το κτίριο στο οποίο βρισκόταν το ρετιρέ στο οποίο διέμενε ο Φισκ κατά την περίοδο που βρισκόταν υπό την παρακολούθηση του FBI. Μια εγκαταλελειμμένη φυλακή στο Στάτεν Άιλαντ χρησιμοποιήθηκε για τις σκηνές εξέγερσης στο τέταρτο επεισόδιο. Τα γυρίσματα του τρίτου κύκλου ολοκληρώθηκαν στα μέσα Ιουνίου του 2018.

### Μουσική
Για μια ακόμα φορά, ο συνθέτης Τζον Πισάνο επιστρέφει για τη σύνθεση της μουσικής του τρίτου κύκλου. Ένα soundtrack άλμπουμ για τον κύκλο κυκλοφόρησε ψηφιακά από την Hollywood Records στις 19 Οκτωβρίου 2018.

Τη μουσική σε όλα τα κομμάτια συνέθεσε ο Τζον Πισάνο, εκτός του πρώτου («Main Title»)μ την οποία συνέθεσε μαζί με τον Μπράιντεν Κίμπαλ.
250px|thumb|right|Εξώφυλλο soundtrack

## Κυκλοφορία
Ολόκληρος ο τρίτος κύκλος του *Daredevil* κυκλοφόρησε στις 19 Οκτωβρίου 2018 στην υπηρεσία streaming Netflix παγκοσμίως, σε υψηλή ευκρίνεια ανάλυσης 4K (Ultra HD 4K). Αν και η αρχική σκέψη ήταν να κυκλοφορήσει το 2017, ο υπεύθυνος περιεχομένου του Netflix, Τεντ Σαράντος, δήλωσε τον Ιούλιο του 2016 πως ο τρίτος κύκλος δεν θα κυκλοφορούσε νωρίτερα από το 2018, μετά την κυκλοφορία της σειράς *The Defenders* στις 18 Αυγούστου 2017. Ο Κοξ ήλπιζε ο κύκλος να κυκλοφορούσε μέσα στο 2018, και τον Οκτώβριο του 2017, η Marvel αποκάλυψε πως όντως ο κύκλος αναμενόταν να κυκλοφορήσει εντός του 2018. Στα μέσα Σεπτεμβρίου 2018, αποκαλύφθηκε η ημερομηνία κυκλοφορίας του κύκλου, 19 Οκτωβρίου 2018.

### Προώθηση
Μέχρι τα μέσα Ιουνίου 2018, συζητήσεις βρίσκονταν σε εξέλιξη σχετικά με το αν θα γινόταν προώθηση του τρίτου κύκλου στη Διεθνή Comic-Con του Σαν Ντιέγκο εκείνης της χρονιάς. Ένα μικρό τρέιλερ συμπεριλήφθηκε ως σκηνή μετά τους τίτλους τέλους του δεύτερου κύκλου του ''Iron Fist''. Ένα ολοκληρωμένο τρέιλερ κυκλοφόρησε στις 4 Οκτωβρίου 2018, το οποίο επιβεβαίωνε τον ρόλο του Μπέθελ ως Μπέντζαμιν Πόιντεξτερ. Οι Κοξ, Χένσον, Γολ, Ντ'Ονόφριο, Γουάλεϊ, Μπέθελ και Αλί προώθησαν τον κύκλο στην Comic-Con της Νέας Υόρκης στις 6 Οκτωβρίου 2018.

## Υποδοχή
### Κριτικές
Η σελίδα συλλογής κριτικών Rotten Tomatoes δίνει στον τρίτο κύκλο ποσοστό αποδοχής 97% βασισμένο σε 60 κριτικές. Στο τμήμα ομοφωνίας διαβάζουμε: «Ο Άνθρωπος Χωρίς Φόβο επιστρέφει στην καλύτερή του φόρμα με έναν τρίτο κύκλο που ξεκινάει επιμελώς αργά αλλά σταδιακά δημιουργεί τα σκιρτήματα των κόμικ, με ανυπολόγιστη βοήθεια από την ευπρόσδεκτη επιστροφή του απειλητικού Kingpin του Βίνσεντ Ντ'Ονόφριο». Στη σελίδα συλλογής κριτικών Metacritic, ο τρίτος κύκλος συγκεντρώνει 71/100, βασισμένο σε 6 κριτικές, με την ένδειξη «γενικά ευνοϊκές κριτικές».

### Διακρίσεις

## Σημειώσεις

## Παραπομπές


## Εξωτερικοί σύνδεσμοι
* 
* 

Κατηγορία:Κύκλοι του Daredevil